अमेरिका में विमान से हमले की साजिश नाकाम  
अमेरिकी सेना के मुख्यालय पेंटागन और वाशिंगटन में विमान से हमले की साजिश का पर्दाफाश करते हुए एफबीआई ने एक संदिग्ध को गिरफ्तार किया है।
अमेरिकी सेना के मुख्यालय पेंटागन और राजधानी वाशिंगटन में विमान से हमले की साजिश का पर्दाफाश करते हुए एफबीआई ने एक संदिग्ध आतंकवादी को गिरफ्तार किया है। एफबीआई के एजेंटों ने 26 साल के रिजवान फिरदौस को पकड़ने के लिए जाल बिछाया था। एफबीआई के एजेंटों ने खुद को अलकायदा का सदस्य बताते हुए उससे संपर्क बढ़ाया और उस पर लगातार नजर रखी जाने लगी। साजिश का पता लगाने के लिए इन एजेंटों ने रिजवान को विस्फोटक के अलावा रिमोट से चलने वाला एक जहाज भी मुहैया करवाया। उसके आतंकी होने के पुख्ता सबूत हाथ लगते ही उसे बोस्टन में हिरासत में ले लिया गया। अधिकारियों का कहना है कि रिजवान अमेरिकी नागरिक है और वो नॉर्थ−ईस्टर्न यूनिवर्सिटी से ग्रैजुएट है।